નવી દિલ્હી : નવાદના સાંસદ અને કેન્દ્રીય મંત્રી ગિરિરાજસિંહે બિહારનાં મુખ્યમંત્રી નીતીશ કુમાર પર મોટો સંગીન આરોપ લગાવ્યો છે. રામનવમી પ્રસગે નિકળનારી શોભાયાત્રામાં નવાદ પહોંચેલા ગિરિરાજસિંહે કહ્યું કે નીતિશ કુમાર તેમની હત્યા કરાવવા માંગે છે. તેમણે કહ્યું કે આ કારણે તેઓ હાલ ભયના ઓથાર હેઠળ જીવી રહ્યા છે. 2 દિવસ પહેલા જ પટનામાં રામનવમીમાં એક કાર્યક્રમમાં મંચ પર તેમની મુખ્યમંત્રી નીતીશ કુમાર સાથે વિવાદ થયો હતો. તે જ સમયે ત્યાં રહેલા ગવર્નર રામનાથ કોવિન્દ, શિક્ષણ મંત્રી અશોક ચૌધરી અને સાધ્વી ઋતુંભરા પણ હાજર હતા.